Кристиан Моргенщерн
На руските революционери братя и сестри

Превод от немски: Ангел Тодоров, —

chitanka.info

Далече от деня и политическите грижи,

приличам на човека, който в своята килия

върви напред-назад и всякога, на всяка

десета стъпка, през прозорчето поглежда,

но изведнъж се спира и като в конвулсия

обзема го любов, обзема го омраза,

обзема го възбудата на бликнала човечност —

тъй пред прозорчето на мойта самота

на всеки десет стъпки аз съм с вас!

И ето я омразата — тъй както този, който

сам себе си е във врага намразил, който

в напрегнатата своя мисъл вижда вража част;

и ето любовта — любов на този, който

обича хората: но вън от него те не са, а в него

и всичко туй ме свързва здраво с вашия народ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.